
25-TA-151: Noteikumu projekts (Grozījumi)
Grozījumi Ministru kabineta 2016. gada 2. augusta noteikumos Nr. 518 "Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (16.04.2024.)

	1.
	Anotācija (ex-ante)
1. Tiesību akta projekta izstrādes nepieciešamība
	Iebildums (FM - 19.05.2025.)
Ņemot vērā noteikumu projekta 3.2. apakšpunktā paredzēto atmaksu finansējuma  apmēra samazinājumu līdz 26 800 000 EUR, lūdzam pievienot anotācijas pielikumu, kurā aktualizēti dati par esošo programmas īstenošanas gaitu, kā arī izvērtēta turpmāka programmas ietekme, riski un sagaidāmie zaudējumi, finansiālais rezultāts un programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto. Vai arī izvērtēt un anotācijā sniegt pamatotu apliecinājumu, ka noteikumu projektā ietvertie grozījumi neietekmē apstiprināto programmas rādītāju novērtējumu.
 
Piedāvātā redakcija
-
	Ņemts vērā
Anotācijā pievienots skaidrojums - Pieejamais finansējums programmas īstenošanai tiek samazināts no 57 līdz 56 milj. eiro, tas ir, par 1 milj. eiro jeb 1.7% no programmas kopējā finansējuma apjoma. Finansējuma samazinājums ir procentuāli neliels, turklāt programmas īstenošanas rezultātā summa, kas veikta investīcijās gala saņēmējos, ir mazāka nekā sākotnēji plānots, attiecīgi arī sabiedrības Altum riska ekspozīcija finansējuma samazinājuma dēļ nepalielinās, salīdzinot ar sākotnēji prognozēto. Līdz ar to finansējuma samazinājums nerada ietekmi uz jau izstrādāto un apstiprināto programmas rādītāju novērtējumu un to nav nepieciešams precizēt.
	1. Tiesību akta projekta izstrādes nepieciešamība

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 19.05.2025.)
Lūgums anotācijā norādīt ietekmi uz ES fondu 2014. - 2020.gada perioda 3.1.2.1. pasākumu "Riska kapitāls", tajā skaitā, ietekmi uz noslēgto līgumu ar akciju sabiedrību „Attīstības finanšu institūcija Altum” un ietekmi uz gala saņēmējiem pasākuma ietvaros. Gadījumā, ja ierosinātajiem grozījumiem nav ietekmes uz minēto pasākumu, šai informācijai arī ir jābūt iekļautai anotācijā, lai nodrošinātu liecības, ka grozījumu ietekmes izvērtējums ir veikts informācijas izsekojamībai.

Piedāvātā redakcija
-
	Ņemts vērā
Skaidrojam, ka pēc grozījumu veikšanas MK noteikumos, nepieciešams veikt grozījumus starp Ekonomikas ministriju un  sabiedrību Altum noslēgtajā līgumā par atmaksu finansējuma izmantošanu, precizējot programmas īstenošanai pieejamo atmaksu finansējuma apjomu un avotus.
MK noteikumu grozījumi nerada ietekmi uz gala saņēmējiem pasākuma ietvaros, jo finanšu starpnieki (riska kapitāla fondu pārvaldnieki) turpina nodrošināt fondu darbību, tai skaitā veicot ieguldījumu gala saņēmējos monitoringu atbilstoši savai ieguldījumu realizācijas stratēģijai.
Investīciju veikšana gala saņēmējos (follow-on ieguldījumi) šajā programmā tiks pabeigta 2025.gadā saskaņā ar MK noteikumos noteiktajām prasībām un termiņiem un atbilstoši ar finanšu starpniekiem noslēgtajos līgumos noteiktajam pieejamā publiskā finansējuma apjomam.
	1.3. Pašreizējā situācija, problēmas un risinājumi

	3.
	Noteikumu konsolidētā versija
22.3. uz tiem attiecas līdzekļu atgūšanas rīkojums saskaņā ar iepriekšēju Eiropas Komisijas lēmumu, ar ko atbalsts tiek atzīts par nelikumīgu un nesaderīgu ar kopējo tirgu;
	Priekšlikums (FM - 19.05.2025.)
Vēršam uzmanību, ka Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu Dokuments attiecas uz EEZ (turpmkāk - Komisijas reguls Nr. 651/2014) 1. panta 4. punkta un 2. panta 18. punkta nosacījumi ir jāvērtē/jāpiemēro uzņēmuma grupas līmenī, jo Komisijas regulas Nr. 651/2014 angliskajā versijā nosacījumi, kas ir attiecināmi uz “undertaking”, ir jāpārbauda/jāpiemēro uzņēmuma grupas līmenī. Ņemot vērā iepriekš minēto, lūdzam papildināt noteikumu projekta 22.3. apakšpunktu ar to, ka šis nosacījums tiek vērtēts grupas līmenī. Pēc analoģijas lūdzam papildināt arī noteikumu projekta 22.5. un 22.6. apakšpunktu.
Piedāvātā redakcija
-
	Ņemts vērā
Noteikumu projekta 22.3., 22.5., 22.6. apakšpunkti precizēti, nosakot, ka nosacījumi tiek piemēroti saimnieciskās darbības veicēju grupas līmenī
	22.3. uz tiem, tai skaitā vērtējot saistīto uzņēmumu grupas līmenī, attiecas līdzekļu atgūšanas rīkojums saskaņā ar iepriekšēju Eiropas Komisijas lēmumu, ar ko atbalsts tiek atzīts par nelikumīgu un nesaderīgu ar kopējo tirgu;

	4.
	Noteikumu konsolidētā versija
25.14. saimnieciskās darbības veicējs sniedz informāciju par iepriekš saņemto de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību un uzskaites veidlapu paraugiem;
	Priekšlikums (FM - 19.05.2025.)
Ņemot vērā, ka 2024. gada 1. jūlijā stājušies spēkā grozījumi Ministru kabineta 2018. gada 21. novembra noteikumos Nr. 715 "De minimis atbalsta uzskaites un piešķiršanas kārtība", lūdzam precizēt noteikumu projekta 25.14. punktu, svītrojot vārdus "un uzskaites veidlapu paraugiem".
 
Piedāvātā redakcija
-
	Ņemts vērā
Precizēts noteikumu projekta 25.14. punkts. 
	25.14. saimnieciskās darbības veicējs sniedz informāciju par iepriekš saņemto de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību;

	5.
	Noteikumu konsolidētā versija
44.2 Ievērojot Komisijas regulas Nr. 2023/2831 5. pantā minētos nosacījumus, de minimis atbalstu, kas piešķirts atbilstoši šo noteikumu 25.1 punktam, drīkst apvienot ar citu de minimis atbalstu, nepārsniedzot Komisijas regulas Nr. 2023/2831 3. panta 2. punktā noteikto de minimis atbalsta maksimālo apmēru, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām, tai skaitā šīs programmas ietvaros, vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā, un ja tiek ievērots šo noteikumu 44. punktā minētais nosacījums.
	Priekšlikums (FM - 19.05.2025.)
Lai nodrošinātu korektu kumulācijas nosacījumu ievērošanu, kas izriet no Komisijas Regulas (ES) 2023/2831 (2023. gada 13. decembris) par Līguma par Eiropas Savienības darbību 107. un 108. panta piemērošanu de minimis atbalstam, lūdzam aiz vārdiem "ar citu de minimis atbalstu" papildināt ar vārdiem "tai skaitā attiecībā uz vienām un tām pašām attiecināmajām izmaksām", savukārt, aiz vārdiem "ar citu valsts atbalstu" lūdzam papildināt ar vārdiem "tai skaitā".


 
Piedāvātā redakcija
-
	Ņemts vērā
Noteikumu projekta 44.2 punkts precizēts atbilstoši priekšlikumā minētajam.
Papildus skaidrojam, ka investīciju veikšana gala saņēmējos (follow-on ieguldījumi) šajā pasākumā ir pabeigti saskaņā ar MK noteikumos noteiktajām prasībām un termiņiem un nepārsniedzot ar finanšu starpniekiem noslēgtajos līgumos noteikto pieejamā publiskā finansējuma apjomu. Palielinātais atmaksu finansējums tiks izmantots, lai segtu fondu vadības maksas saskaņā ar līgumiem, kas noslēgti starp sabiedrību Altum un finanšu starpniekiem – vadības maksas pēcieguldījumu periodā, kurām nevar izmantot ERAF finansējumu.
	44.2 Ievērojot Komisijas regulas Nr. 2023/2831 5. pantā minētos nosacījumus, de minimis atbalstu, kas piešķirts atbilstoši šo noteikumu 25.1 punktam, drīkst apvienot ar citu de minimis atbalstu tai skaitā attiecībā uz vienām un tām pašām attiecināmajām izmaksām, nepārsniedzot Komisijas regulas Nr. 2023/2831 3. panta 2. punktā noteikto de minimis atbalsta maksimālo apmēru, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām, tai skaitā šīs programmas ietvaros, vai citu valsts atbalstu tai skaitā tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā, un ja tiek ievērots šo noteikumu 44. punktā minētais nosacījums.



